**Ügy típusa:** zenés, táncos rendezvények

**Jogszabály:**

* a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* a kereskedelemről szóló 2005. évi CLXIV. törvény
* a zenés, táncos rendezvények működésének biztonságosabbá tételéről 23/2011. (III.8.) Korm. rendelet

**Fontos tudnivalók:**

Zenés, táncos rendezvény csak rendezvénytartási engedély birtokában tartható.

A rendelet alkalmazásában

* zenés táncos rendezvény: rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni;
* a 253/1997 (XII.20.) Korm. rendeletben meghatározott tömegtartózkodásra szolgáló építményben, építményen, tömegtartózkodásra szolgáló helyiséget tartalmazó építményben, építményen, vagy tömegtartózkodásra szolgáló helyiségben (a továbbiakban együtt: építmény) tartanak (300 fő)
* vagy a szabadban tartanak és a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja (a továbbiakban: szabadtéri rendezvény).

A kérelemhez csatolandó:

- 3.000 Ft illetékbélyeg formájában

* a zenés, táncos rendezvénynek helyt adó építmény, terület azonosításához szükséges, továbbá alapterületére, befogadóképességére vonatkozó adatokat,
* a kérelmező nevét, valamint székhelyét, cégjegyzékszámát, az egyéni vállalkozó nyilvántartási számát,
* a zenés, táncos rendezvény megnevezését,
* a zenés, táncos rendezvényhez kapcsolódó szolgáltatások megnevezését,
* a zenés, táncos rendezvény gyakoriságáról, megtartásának napjairól, kezdésének és befejezésének időpontjáról szóló nyilatkozatot,
* a biztonsági tervet,
* amennyiben ezt külön jogszabály kötelezővé teszi, a tűzvédelmi szabályzatot,

Ügyintézési idő: 20 nap

**letölthető:** http://www.vecses.hu/polgarmesteri-hivatal/kozbiztonsagi\_es\_kornyezetvedelmi\_osztaly

**Ügyintézés helye:** Polgármesteri Hivatal Közbiztonsági és Környezetvédelmi Osztály **Ügyintéző neve, elérhetőségei:** Kovács Zoltánné

tel.: 06-29-555-225, fax: 06-29-352-009